ai4bharat/Pralekha huggingface dataset:
কেন্দ্রীয়মন্ত্রিসভা
ভারতের মধ্যস্থতায় রাষ্ট্রসঙ্ঘের ঘোষণাপত্র অনুযায়ী আন্তর্জাতিক মীমাংসা চুক্তি স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আন্তর্জাতিক মীমাংসা চুক্তির ওপর রাষ্ট্রসঙ্ঘের কনভেনশনে ৭ই আগস্ট ভারতের স্বাক্ষর করার বিষয়টি অনুমোদন করেছে। ভারত সিঙ্গাপুরে অথবা রাষ্ট্রসঙ্ঘের সদর দপ্তরে এই চুক্তিতে স্বাক্ষর করবে।
এই কনভেনশনে স্বাক্ষর করার ফলে বিনিয়োগকারীদের আস্থা বৃদ্ধি হবে। বিকল্প নিষ্পত্তি সমাধানের লক্ষ্যে ভারতের আন্তর্জাতিক নিয়ম-নীতি মেনে চলার বিষয়ে বিদেশি বিনিয়োগকারীরা আশ্বস্ত হবেন।
সরকার নতুন দিল্লিতে একটি আন্তর্জাতিক মধ্যস্থতা কেন্দ্র  গড়ে তুলবে। এর জন্য ২০১৫ সালের বাণিজ্যিক আদালত আইন এবং ১৯৯৬ সালের আর্বিট্রেশন অ্যান্ড কনসিলিয়েশন আইন সংশোধন করা হবে। এই উদ্যোগগুলির ফলে বাণিজ্য সংক্রান্ত অভ্যন্তরীণ এবং আন্তর্জাতিক বিভিন্ন বিবাদের নিষ্পত্তি আন্তর্জাতিক নিয়ম অনুযায়ী হবে।
রাষ্ট্রসঙ্ঘের সাধারণ পরিষদ ২০১৮ সালের ২০শে ডিসেম্বর আন্তর্জাতিক মীমাংসা চুক্তির জন্য কনভেনশনের প্রস্তাব করেছিল। পরিষদের সেদিনের গৃহীত সিদ্ধান্ত অনুযায়ী সিঙ্গাপুরে ৭ই আগস্ট স্বাক্ষরকারী দেশগুলি সিঙ্গাপুরে একটি অনুষ্ঠানের মধ্য দিয়ে এই কনভেনশনে সামিল হবে। এ কারণে এটি ‘সিঙ্গাপুর কনভেনশন অন মেডিয়েশন’ নামে পরিচিত হবে। এই কনভেনশন অনুযায়ী কোন বিবাদের নিষ্পত্তির ক্ষেত্রে কোন আদালত কাউকে ছাড় নাও দিতে পারে এবং জননীতির মাধ্যমেই তার নিষ্পত্তি হবে।
CG/CB/DM
(Visitor Counter : 152
প্রধানমন্ত্রীরদপ্তর
প্রধানমন্ত্রী যুবদের ক্ষমতায়নের জন্য রোজগার মেলার ভূমিকা নিয়ে কেন্দ্রীয় মন্ত্রী ডঃ জিতেন্দ্র সিং-এর একটি নিবন্ধ শেয়ার করেছেন
নতুন দিল্লি, ১৩ জুন, ২০২৩
প্রধানমন্ত্রী শ্রী নরেন্দ্র মোদী যুবকদের ক্ষমতায়নের জন্য রোজগার মেলার ভূমিকা নিয়ে কেন্দ্রীয় মন্ত্রী ডঃ জিতেন্দ্র সিং-এর একটি নিবন্ধ শেয়ার করেছেন।
পেনশন এবং জন অভিযোগ সংক্রান্ত কেন্দ্রীয় প্রতিমন্ত্রী ডঃ জিতেন্দ্র সিং-এর একটি ট্যুইট প্রধানমন্ত্রীর দপ্তর থেকে পুনরায় সকলের সঙ্গে ভাগ করে নেওয়া হয়েছে। এই ট্যুইটে বলা হয়েছে;
“কেন্দ্রীয় মন্ত্রী ডঃ জিতেন্দ্র সিং বিস্তারিত ভাবে বর্ণনা করেছেন যে, কিভাবে রোজগার মেলা যুবকদের ক্ষমতায়নে সাহায্য করছে এবং জাতীয় উন্নয়নে গুরুত্বপূর্ণ ভূমিকা পালনে উৎসাহিত করছে।”
CG/PM/AS
(
রেলমন্ত্রক
টিকিট নিয়ে জালিয়াতির মোকাবিলায় পদক্ষেপ
নয়াদিল্লি, ২৭ নভেম্বর, ২০১৯
ভারতীয় রেলের টিকিট ব্যবস্থা এমনই যাতে সহজে ব্যবহার করা যায় এবং স্বচ্ছতা রাখা যায়। যাত্রীদের সুবিধা বাড়াতে এবং যাত্রার পরিকল্পনার জন্য যথেষ্ট সময় যাতে তাঁরা পান সেজন্যই সংরক্ষণের সময় ১২০ দিন রাখা হয়েছে। তবে, চটজলদি কোন যাত্রী যাতে ট্রেনে যেতে পারেন তার জন্য তৎকাল ব্যবস্থা চালু রয়েছে। অনলাইনের পাশাপাশি অফলাইনেও টিকিট সংরক্ষণ করা যায়। এছাড়া, টিকিট সংরক্ষণের চাহিদা সব জায়গায় সমান নয়। বিভিন্ন জায়গায় বিভিন্ন রকম। যখন যাত্রী প্রাবল্য বেশি থাকে যেমন, উৎসবের সময়, ছুটির সময় তখন চাহিদা বাড়ে। খুব সময়ের মধ্যে জনপ্রিয় ট্রেনগুলির টিকিট ফুরিয়ে যায়। এরকম সময়েই তৎকাল সহ অন্যান্য সংরক্ষণ ব্যবস্থায় অপব্যবহারের ঘটনা ঘটতে দেখা যায়। এরকম ঘটনায় অপরাধী ব্যক্তির বিরুদ্ধে ব্যবস্থাও নেওয়া হয়।
সংরক্ষণ ব্যবস্থা সুচারু রাখতে এবং টিকিট নিয়ে দুর্নীতির মোকাবিলায় বেশ কিছু পদক্ষেপ নিয়েছে ভারতীয় রেল। যেমন – সংরক্ষণ করার সময় যাত্রীর পুরো নাম এবং যাত্রীর সংক্ষিপ্ত নাম যাতে ব্যবহার না করা হয় সেটি দেখা হয়। সংরক্ষিত কামরায় যাত্রার সময় দলের অন্তত একজন যাত্রীর কাছে যেন পরিচিতিপত্র থাকে সেটি বাধ্যতামূলক করা হয়েছে। জাল টিকিট ব্যবহার বন্ধ করতে ট্রেন, প্ল্যাটফর্ম, বুকিং অফিস এবং যাত্রী সংরক্ষণ ব্যবস্থা কেন্দ্রগুলিতে  নিয়মিত অভিযান চালানো হয়, বিশেষ করে উৎসব ও ছুটির সময়। গুরুত্বপূর্ণ পিআরএসগুলিতে সিসিটিভি বসানো হয়েছে। অনলাইন বুকিং-এর ক্ষেত্রেও যাত্রীর বিবরণ নথিভুক্ত করতে ন্যূনতম সময়ের ব্যবস্থা রাখা হয়েছে। ৩৫ সেকেন্ডের আগে কোন টিকিটই সংরক্ষণ করা যাবে না। দৈনিক ইউজার আইডি পরীক্ষা করে দেখা হয়। আইআরসিটিসি পোর্টালে যাদের আধার নম্বরের সঙ্গে আইডি লিঙ্ক করা আছে সেই ব্যক্তিই একমাসে ১২টি টিকিট কিনতে পারেন। সংরক্ষণ ব্যবস্থা এবং তৎকাল সংরক্ষণ ব্যবস্থা খোলার প্রথম ১৫ মিনিটের মধ্যে আইআরসিটিসি-র নথিভুক্ত কোন এজেন্ট টিকিট সংরক্ষণ করতে পারবেন না। সাধারণ মানুষ যাতে বাইরে থেকে টিকিট না কেনেন তার জন্য তাঁদের সচেতন করার ব্যবস্থা করা হয়েছে। উৎসব বা ছুটির সময় অতিরিক্ত যাত্রী সংরক্ষণ ব্যবস্থা কেন্দ্র খোলা হয়ে থাকে। ভিড় সামলাতে বিশেষ ট্রেন চালানো হয় এবং চালু ট্রেনের যাত্রী বহন ক্ষমতাও বাড়ানো হয়। সংরক্ষণ ব্যবস্থাকে সুচারু করতে আরও নানা ধরনের ব্যবস্থা নেওয়া হয়েছে।
লোকসভায় আজ এক প্রশ্নের লিখিত জবাবে একথা জানান রেল মন্ত্রী শ্রী পীযূষ গোয়েল।
CG/AP/DM
(Visitor Counter : 29
কয়লামন্ত্রক
কয়লা খনি ব্লক নিলাম : ২৭৮টি দরপত্র কেনা হয়েছে
নয়াদিল্লি, ২৮ সেপ্টেম্বর, ২০২০
কয়লা খনি ব্লক নিলাম প্রক্রিয়ায় বর্তমানে ৩৮টি কয়লা খনির নিলামের প্রেক্ষিতে নিলামপ্রক্রিয়ায় সম্ভাব্য অংশগ্রহণকারীরা ২৭৮টি দরপত্র কিনেছেন। সংশ্লিষ্ট কর্তৃপক্ষ আগামী ২৯ সেপ্টেম্বর  দুপুর ২টো পর্যন্ত দরপত্র গ্রহণ করবে এবং ৩০ সেপ্টেম্বর  সকাল ১০টায় দরপত্রগুলি খোলা হবে।
CG/SS/DM
(Visitor Counter : 73
প্রতিরক্ষামন্ত্রক
টোকিও অলিম্পিক ২০২১-এ দেশের হয়ে প্রতিনিধিত্বকারী ভারতীয় বিমান বাহিনীর বিমান যোদ্ধারা
নতুন দিল্লি, ২২ জুলাই, ২০২১
প্রায় ২৫ বছর পর আসন্ন টোকিও অলিম্পিক ২০২১-এ ভারতীয় দলে ৫ জন বিমান যোদ্ধার জায়গা করে নেওয়া ভারতীয় বিমানবাহিনীর কাছে যথেষ্ট গর্বের। ভারতীয় বিমানবাহিনী জাতীয় এবং আন্তর্জাতিক প্রেক্ষাপটে খেলাধুলো ক্ষেত্রে উল্লেখযোগ্য অগ্রগতি লাভ করেছে। এই ক্ষেত্রে প্রতিভাবান ভারতীয় বিমানবাহিনীর যোদ্ধারা তাদের দক্ষতার পরিচয় দিয়েছেন। এশিয়ান গেমস, কমনওয়েলথ গেমস, বিশ্বকাপ, ওয়ার্ল্ড চ্যাম্পিয়নশিপের মতো একাধিক প্রতিযোগিতায় তারা পদক জিতে দেশের নাম উজ্জ্বল করেছেন। ভারতীয় বিমানবাহিনীর সদস্যরা ধারাবাহিকভাবে খেলাধুলায় উন্নতিলাভ করেছেন।
২০২১-এর টোকিও অলিম্পিকে জ্যাভলিন থ্রো বিভাগে ভারতীয় বিমানবাহিনীর অ্যাথলেট স্কোয়াডড্রন লিডার শিবপাল সিং যোগ্যতা অর্জন করেছেন। এর আগে তিনি ভারতীয় বিমানবাহিনীর অ্যাথলেট দলের সদস্য হিসেবে চীনে আয়োজিত সেনা বাহিনীদের বিশ্ব ক্রীড়া প্রতিযোগিতায় জ্যাভলিন থ্রো বিভাগে সোনা জিতেছেন।
এবারের টোকিও অলিম্পিকে ৪ x ৪০০ মিটার মিক্সড রিলে দৌড় প্রতিযোগিতায় ভারতীয় দলে জায়গা করে নিয়েছেন ভারতীয় বিমানবাহিনীর স্কোয়াডড্রন লিডার নোহ নির্মল টম। তিনি আইএএফএফ ওয়ার্ল্ড চ্যাম্পিয়ন শিপ ২০১৯-এ যথেষ্ট ভালো প্রদর্শন করেছিলেন।
২০২১ টোকিও অলিম্পিকে ভারতীয় শুটিং দলে ১০ মিটার এয়ার রাইফেল বিভাগে জায়গা করে নিয়েছেন ভারতীয় বায়ু সেনার জুনিয়র ওয়ারেন্ট অফিসার দীপক কুমার।
৪ x ৪০০ মিটার মিক্সড রিলে দৌড় প্রতিযোগিতায় এবার টোকিও অলিম্পিকে যোগ্যতা অর্জন করেছন ভারতীয় বায়ু সেনার কর্পোরাল অ্যালেক্স অ্যান্টনি। পাশাপাশি সংযুক্ত বিশ্ব কুস্তি প্রতিযোগিতায় সাফল্যলাভকারী মাস্টার ওয়ারেন্ট অফিসার অশোক কুমার এবার টোকিও অলিম্পিক প্রতিযোগিতায় জায়গা করে নিয়েছেন।
CG/SS/SKD/
(Visitor Counter : 619
প্রধানমন্ত্রীরদপ্তর
সৌদি আরবের যুবরাজ মহম্মদ বিন সলমনের সঙ্গে প্রধানমন্ত্রীর টেলিফোনে কথোপকথন
নয়াদিল্লি, ১৭ মার্চ, ২০২০
প্রধানমন্ত্রী শ্রী নরেন্দ্র মোদী সৌদি আরবের যুবরাজ মহম্মদ বিন সলমনের সঙ্গে টেলিফোনে কথা বলেছেন। সারা বিশ্ব জুড়ে কোভিড-১৯ সংক্রমণের পরিস্থিতি নিয়ে উভয় নেতার মধ্যে আলোচনা হয়। প্রধানমন্ত্রী বিশ্ব জুড়ে এই চ্যালেঞ্জ মোকাবিলায় সমন্বিত প্রয়াসের ওপর জোর দেন, যা হাজার হাজার মানুষের স্বাস্থ্যের ওপর প্রভাবই ফেলেনি, বিশ্বের বিভিন্ন অংশে অর্থনীতির ওপর বিরূপ প্রভাব ফেলেছে।
প্রধানমন্ত্রী এই অবকাশে সার্ক গোষ্ঠীভুক্ত দেশগুলির সঙ্গে ভিডিও কনফারেন্সের প্রসঙ্গ তুলে ধরেন।
উভয় নেতা জি-২০ নেতৃবৃন্দের মধ্যে এ ধরনের উদ্যোগ গ্রহণের ওপর সহমত পোষণ করেন। বর্তমানে সৌদি আরব জি-২০ গোষ্ঠীর নেতৃত্ব দিচ্ছে। তাঁরা দু’জনেই বিশ্ব জুড়ে কোভিড-১৯ ভাইরাসের বিভিন্ন চ্যালেঞ্জ মোকাবিলায় কী কী ব্যবস্থা নেওয়া হয়েছে, তা নিয়ে আলোচনা করেন এবং মানুষের আস্থা অর্জনের ওপর গুরুত্ব দেন।
প্রধানমন্ত্রী ও যুবরাজ তাঁদের আধিকারিকদের মধ্যে নিয়মিত যোগাযোগ রাখার সিদ্ধান্ত গ্রহণ করেন।
CG/CB/SB
(Visitor Counter : 91
মানবসম্পদবিকাশমন্ত্রক
নতুন জাতীয় শিক্ষানীত-২০২০ বিশ্বে ভারতকে জ্ঞান শক্তিধর দেশে রূপান্তরিত করবে – কেন্দ্রীয় শিক্ষামন্ত্রী
এনসিইআরটি-র ৬১তম প্রতিষ্ঠা দিবসে ভার্চ্যুয়াল পদ্ধতিতে ভাষণ দিলেন শ্রী ধর্মেন্দ্র প্রধান
নয়াদিল্লি, ১ সেপ্টেম্বর, ২০২১
নতুন জাতীয় শিক্ষানীতি, ২০২০ ভারতকে বিশ্বে জ্ঞান শক্তিধর দেশে পরিণত করবে বলে অভিমত প্রকাশ করেছেন কেন্দ্রীয় শিক্ষামন্ত্রী শ্রী ধর্মেন্দ্র প্রধান। শ্রী প্রধান আজ ভিডিও কনফারেন্সের মাধ্যমে এনসিইআরটি-র ৬১তম প্রতিষ্ঠা দিবসে ভাষণ দিচ্ছিলেন। এই উপলক্ষে বিভাগীয় প্রতিমন্ত্রী শ্রী সুভাষ সরকার, ডঃ রাজকুমার রঞ্জন সিং সহ মন্ত্রক এবং এনসিইআরটি-র উচ্চপদস্থ আধিকারিকরা উপস্থিত ছিলেন।
প্রতিষ্ঠা দিবস উপলক্ষে এনসিইআরটি-কে অভিনন্দন জানিয়ে শ্রী প্রধান দেশে গুণগত মানের শিক্ষা সুনিশ্চিত করতে এনসিইআরটি-র প্রয়াসের প্রশংসা করেন। জাতীয় স্তরে পাঠ্যক্রম প্রণয়ন থেকে মহামারীর সময় বিকল্প শিক্ষাসূচি প্রণয়নে এনসিইআরটি-র কৃতিত্বের কথা স্বীকার করে নিয়ে শ্রী প্রধান বলেন, এই প্রতিষ্ঠানটিকে নতুন জাতীয় শিক্ষানীতি অনুযায়ী সমগ্র শিক্ষা ব্যবস্থায় ব্যাপক পরিবর্তন নিয়ে আসার লক্ষ্যে সর্বোতভাবে প্রস্তুত হয়ে উঠতে হবে।
বিভাগীয় প্রতিমন্ত্রী শ্রী সরকার এই উপলক্ষে এনসিইআরটি-কে অভিনন্দন জানান। তিনি এনসিইআরটি-র লোগোতে তিনটি হাঁসের তাৎপর্য উল্লেখ করে বলেন, এর মমার্থ হল শিক্ষার মাধ্যমে শ্বাশত জীবন। গবেষণা, উন্নয়ন ও প্রশিক্ষণের উৎসকেন্দ্র হিসেবে এনসিইআরটি-র উল্লেখযোগ্য সেবার কথা উল্লেখ করে শ্রী সরকার বলেন, ‘নিষ্ঠা’ উদ্যোগের মাধ্যমে এই সংস্থাটি ৪২ লক্ষের বেশি শিক্ষক-শিক্ষিকা প্রশিক্ষণ দিয়েছে। তিনি আত্মনির্ভর ভারত ও দক্ষ ভারত গঠনের উদ্দেশ্য পূরণে বৃত্তিমূলক শিক্ষা এবং প্রাতিষ্ঠানিক শিক্ষার সংযুক্তিকরণের ওপর জোর দেন। প্রধানমন্ত্রীর উদ্ধৃতি স্মরণ করে তিনি বলেন, শ্রী মোদী বলেছিলেন, নতুন জাতীয় শিক্ষানীতি নতুন ভারত গঠনে বড় ভূমিকা নেবে। এই প্রেক্ষিতে এনসিইআরটি-র ভূমিকা অপরিহার্য।
বিভাগীয় প্রতিমন্ত্রী ডঃ রাজকুমার সিং এই উপলক্ষে বলেন, প্রতিষ্ঠা দিবস এমন একটি আনন্দের মুহূর্ত যা অতীত, ভবিষ্যৎ এবং আত্মসমীক্ষার সুযোগ করে দেয়। তাঁর স্কুল জীবনে বিদ্যালয় প্রাঙ্গণ পরিষ্কার-পরিচ্ছন্ন রাখার কথা স্মরণ করে ডঃ সিং আশাপ্রকাশ করেন, নতুন জাতীয় শিক্ষানীতিতেও এই বিষয়টিকে রাখা হয়েছে যাতে বিদ্যালয় পরিষ্কার-পরিচ্ছন্ন রাখার মানসিকতা ছাত্রছাত্রীদের মধ্যে গড়ে তোলা যায়। পক্ষান্তরে তিনি বলেন, এই উদ্যোগ স্বচ্ছ ভারত কর্মসূচিকেই আরও নিবিড় করবে।
এনসিইআরটি-র অধিকর্তা  অধ্যাপক শ্রীধর শ্রীবাস্তব এই প্রতিষ্ঠানের গত ছয় দশকের সাফল্যের কথা সংক্ষেপে উল্লেখ করেন। তিনি বলেন, জাতীয় স্তরের একটি সর্বোচ্চ সংস্থা হিসেবে এনসিইআরটি-র বিদ্যালয়-শিক্ষা ব্যবস্থায় উৎকর্ষতা, সমতা, সুসংবদ্ধতা এবং গুণমানের প্রসারে অঙ্গীকারবদ্ধ। এই লক্ষ্যে তাঁর প্রতিষ্ঠানটি পাঠ্যসূচিতে উন্নয়ন, গবেষণা এবং প্রশিক্ষণ পদ্ধতিতে মানোন্নয়নের লক্ষ্যে নিরন্তর কাজ করে চলেছে।
এনসিইআরটি-র প্রতিষ্ঠা দিবস উপলক্ষে প্রতিষ্ঠানের সমস্ত শিক্ষক ও অশিক্ষক কর্মী অনলাইন পদ্ধতিতে যোগ দেন। সমগ্র অনুষ্ঠান কোভিড আদর্শ আচরণ মেনে আয়োজন করা হয়। সংস্থার প্রতিষ্ঠা উপলক্ষে সমাজ-বিজ্ঞান সম্পর্কিত অভিধান ইংরেজি, হিন্দি ও উর্দু ভাষায় প্রকাশ করা হয়।
CG/BD/DM/
(Visitor Counter : 123
স্বরাষ্ট্র মন্ত্রক
বিশ্ববিদ্যালয় এবং শিক্ষা প্রতিষ্ঠানগুলিকে পরীক্ষা গ্রহণের অনুমতি দিয়েছে
নতুন দিল্লি, ০৬ই জুলাই, ২০২০
কেন্দ্রীয় স্বরাষ্ট্র মন্ত্রক, আজ কেন্দ্রীয় উচ্চশিক্ষা সচিবকে লেখা এক চিঠিতে বিশ্ববিদ্যালয় এবং শিক্ষা প্রতিষ্ঠানগুলিকে পরীক্ষা গ্রহণের অনুমতি দিয়েছে। বিশ্ববিদ্যালয় মঞ্জুরী কমিশনের নিয়ম অনুসারে বিশ্ববিদ্যালয়গুলির পরীক্ষা ও শিক্ষাবর্ষের চূড়ান্ত পর্বের পরীক্ষা নেওয়া বাধ্যতামূলক। কেন্দ্রীয় স্বাস্থ্য ও পরিবার কল্যাণ মন্ত্রকের সাধারণ পরিচালন পদ্ধতি  অনুসারে এই পরীক্ষা নেওয়া যাবে।
(CG/CB/SFS
কেন্দ্রীয়মন্ত্রিসভা
সোয়াজিল্যান্ডকে কর ক্ষেত্রে সহায়তা প্রদানে বিচার্য বিষয় নিয়ে চুক্তি স্বাক্ষরে মন্ত্রিসভার অনুমোদন
নয়াদিল্লি, ১০ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে ভারত ও সোয়াজিল্যান্ডের  মধ্যে সীমাবিহীন কর পরীক্ষক কর্মসূচির আওতায় এই দেশটিকে কর সংক্রান্ত সহযোগিতা প্রদানে একজন ভারতীয় বিশেষজ্ঞের নিযুক্তি সম্পর্কিত বিচার্য বিষয় নিয়ে চুক্তি স্বাক্ষরের অনুমতি পাওয়া গেছে।
সমীক্ষাবিহীন কর পরীক্ষক কর্মসূচির আওতায় ভারত সরকার ও সোয়াতিনি সরকার পারস্পরিক সম্মতির ভিত্তিতে একজন ভারতীয় বিশেষজ্ঞকে মনোনীত করা হয়েছে। এই কর্মসূচির আওতায় দেশটিকে কর সংক্রান্ত সহায়তা প্রদানে মনোনীত ভারতীয় বিশেষজ্ঞের নিযুক্তির সঙ্গে যুক্ত শর্তাবলীগুলিকে চূড়ান্ত রূপ দেওয়া হবে।
এই কর্মসূচির আওতায় ভারতীয় বিশেষজ্ঞের নিযুক্তির ফলে উন্নয়নশীল দেশগুলিতে করক্ষেত্রে দক্ষতা বাড়াতে ভারতের সহায়তা আরও বৃদ্ধি পাবে।
CG/BD/DM
(Visitor Counter : 144
জাহাজচলাচলমন্ত্রক
জাহাজ পরিবহণ মন্ত্রক সর্বসাধারণের মতামতের জন্য খসড়া নৌ-চালন সহায়তা বিল ২০২০ জারি করেছে
নয়াদিল্লি, ১০ জুলাই, ২০২০
প্রশাসনিক কর্মকান্ডে সাধারণ মানুষের অংশগ্রহণ বাড়াতে এবং স্বচ্ছতা বজায় রাখতে প্রধানমন্ত্রী শ্রী নরেন্দ্র মোদীর পরিকল্পনার অঙ্গ হিসাবে জাহাজ পরিবহণ মন্ত্রক সাধারণ মানুষ সহ সংশ্লিষ্ট সকল পক্ষের কাছ থেকে মতামত আহ্বানের জন্য খসড়া নৌ-চালন সহায়তা বিল, ২০২০ জারি করেছে।
খসড়া এই বিলটিতে প্রায় নয় দশকের পুরনো ১৯২৭ – এর লাইট হাউস আইন পাল্টে ফেলার কথা বলা হয়েছে। একই সঙ্গে, প্রস্তাবিত বিলটিতে নৌ-চালনায় সহায়তার ক্ষেত্রে ভারতের আন্তর্জাতিক বাধ্যবাধকতাগুলি পূরণ এবং বিশ্বের সেরা প্রযুক্তিগত পন্থা-পদ্ধতিগুলি গ্রহণের কথা এই বিলে বলা হয়েছে।
কেন্দ্রীয় জাহাজ চলাচল প্রতিমন্ত্রী শ্রী মনসুখ মান্ডভিয়া এই উদ্যোগকে মন্ত্রকের একটি সুপরিকল্পিত প্রয়াস বলে উল্লেখ করে বলেন, প্রস্তাবিত এই বিলটি কার্যকর হলে কয়েক দশকের পুরনো এক ঔপনিবেশিক আইনের বিলোপ ঘটবে। সেই সঙ্গে, নৌ-পরিবহণ শিল্পের আধুনিক ও সমসাময়িক চাহিদাগুলি মেটানো সম্ভব হবে। তিনি আরও বলেন, জনসাধারণের পাশাপাশি, এই খসড়া বিলটি সম্পর্কে সংশ্লিষ্ট সবপক্ষের মতামত প্রস্তাবিত বিলটিকে আরও জোরদার করতে সাহায্য করবে।
প্রস্তাবিত এই বিলে লাইট হাউস এবং লাইট শিপ সংক্রান্ত মহানির্দেশকের আইনি ক্ষমতা আরও বাড়ানোর প্রস্তাব করা হয়েছে। এর ফলে, সংশ্লিষ্ট প্রতিষ্ঠানটি আন্তর্জাতিক কনভেনশনগুলিকে ভারতের পক্ষ থেকে প্রয়োজনীয় আন্তর্জাতিক বাধ্যবাধকতাগুলি পূরণের বিষয়ে নিজের মতামত পেশ করতে পারবে। এমনকি, এই বিলে নৌ-চালন সহায়তায় বাধাদান বা কোনও সম্পত্তি নষ্ট করার অভিযোগে শাস্তির সংস্থান রয়েছে।
প্রস্তাবিত এই খসড়া বিলটি লাইট হাউস ও লাইট শিপ সংক্রান্ত মহানির্দেশকের ওয়েবসাইটে দেওয়া হয়েছে। সাধারণ মানুষ সহ সংশ্লিষ্ট সবপক্ষ এই বিলটি সম্পর্কে তাঁদের মতামত আগামী ২৪শে জুলাইয়ের মধ্যে atonbill2020[at]gmail[dot]com – এ জানাতে পারবেন।
(CG/BD/SB
বিদ্যুৎমন্ত্রক
কেন্দ্রীয় বিদ্যুৎ মন্ত্রী বিহারের কোইলওয়ারে রাষ্ট্রায়ত্ত আরইসি সংস্থার সিএসআর তহবিলের আওতায় ১.৬৪ কোটি টাকার কর্মসূচির সূচনা করেছেন
নয়াদিল্লি, ১৯ সেপ্টেম্বর, ২০২০
কেন্দ্রীয় বিদ্যুৎ তথা পুনর্নবীকরণযোগ্য শক্তি প্রতিমন্ত্রী শ্রী আর কে সিং গতকাল বিহারের ভোজপুর জেলায় কোইলওয়ারে ভিডিও কনফারেন্সের মাধ্যমে রাষ্ট্রায়ত্ত আরইসি সংস্থার  কর্পোরেট সামাজিক দায়বদ্ধতা সংক্রান্ত তহবিলের আওতায় ১ কোটি ৬৪ লক্ষ টাকার কয়েকটি প্রকল্পের সূচনা করেছেন। এই কর্মসূচির আওতায় মোট ১৪টি কর্মসূচি রয়েছে। এর মধ্যে পিসিসি রোড তৈরির আটটি প্রকল্প, এলইডি / সৌর এবং উচ্চ বাতিস্তম্ভ স্থাপন সংক্রান্ত তিনটি কর্মসূচি ও তিনটি সার্বজনীক ভবন নির্মাণের পরিকল্পনা রয়েছে। এই প্রকল্পগুলির উদ্দেশ্য হল ভোজপুর জেলায় কোইলওয়ার ব্লকের গ্রামগুলিতে মৌলিক পরিকাঠামো গড়ে তোলা এবং অন্যান্য সুযোগ-সুবিধার সম্প্রসারণ। কোইলওয়ারে এই কর্মসূচিগুলির সূচনা অনুষ্ঠানে রাষ্ট্রায়ত্ত আরইসি সংস্থার চেয়ারম্যান তথা ম্যানেজিং ডায়রেক্টর শ্রী এস কে গুপ্তা, অর্থ বিষয়ক অধিকর্তা শ্রী অজয় চৌধুরি প্রমুখ ভিডিও কনফারেন্সে অংশ নেন।
(CG/BD/DM
অর্থ কমিশন
অর্থ কমিশনের সঙ্গে ইলেক্ট্রনিক্স ও তথ্য প্রযুক্তি মন্ত্রকের বৈঠক
নয়াদিল্লি, ২১ মে, ২০১৯
পঞ্চদশ অর্থ কমিশনের চেয়ারম্যান শ্রী এন কে সিং মঙ্গলবার কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের সঙ্গে বৈঠকে বসেন। আলোচনার মূল বিষয়বস্তু ছিল – ভারতের ডিজিটাল সুযোগ-সুবিধার বিস্তার। মন্ত্রকের সচিব শ্রী অজয় প্রকাশ সওয়ানে সংশ্লিষ্ট বিষয়ে বিস্তারিত খতিয়ান পেশ করেন। উল্লেখ করা যেতে পারে, বিচার্য বিষয় অনুযায়ী, কমিশন বিভিন্ন বিষয়ে নিজেদের প্রস্তাব জানিয়ে থাকে। কেন্দ্রীয় সরকারের প্রতিরক্ষা, অভ্যন্তরীণ নিরাপত্তা, পরিকাঠামো, রেল, জলবায়ু পরিবর্তন প্রভৃতি খাতে সম্পদ চাহিদার বিষয়ে কমিশন নজর রাখে। ইলেক্ট্রনিক্স তথ্য প্রযুক্তি মন্ত্রকের পক্ষ থেকে বৈঠকে যে বিবরণ পেশ করা হয়, তাতে বলা হয়েছে, বিশ্ব অর্থনীতি ক্রমশ ডিজিটাল হয়ে উঠছে এবং দেশে ডিজিটাল প্রযুক্তি ব্যবহারের বিপুল সম্ভাবনা রয়েছে। ভারতের ডিজিটাল প্রযুক্তি ব্যবহার সম্পর্কে বিস্তারিত বলতে গিয়ে কমিশনকে জানানো হয়েছে যে, ভারতে ১ ট্রিলিয়ন মার্কিন ডলার মূল্যের ডিজিটাল বাজার ব্যবস্থা গড়ে ওঠার সম্ভাবনা রয়েছে। আরও বলা হয়েছে যে, দেশে ডিজিটাল ক্ষেত্রে ব্যাপক রূপান্তর আনার প্রভূত সম্ভাবনা রয়েছে। অবশ্য, ভারতকে এজন্য প্রস্তুত হয়ে উঠতে হবে। মন্ত্রকের পক্ষ থেকে কমিশনের কাছে যে স্মারকলিপি পেশ করা হয়েছে, তাতে যে কয়েকটি বিষয়ের কথা উল্লেখ রয়েছে, সেগুলি হ’ল – ডিজিটাল ভারত কর্মসূচির উদ্দেশ্য অর্জনে তথ্য প্রযুক্তি ক্ষেত্রে রাজ্য ও কেন্দ্রশাসিত অঞ্চলগুলিতে অপ্রত্যাশিত দক্ষতা গড়ে তোলা প্রয়োজন, যাতে ভারতকে ডিজিটাল ক্ষমতাসম্পন্ন সমাজ ও জ্ঞান-ভিত্তিক অর্থনীতিতে পরিণত করা যায়। তথ্য ও যোগাযোগ প্রযুক্তি ক্ষেত্রে দক্ষতা বাড়াতে রাজ্য ও কেন্দ্রশাসিত অঞ্চলগুলির দক্ষতা বৃদ্ধির পাশাপাশি, প্রয়োজনীয় পরিকাঠামো গড়ে তোলা অব্যাহত রাখতে হবে। ডিজিটাল ভারত কর্মসূচির রূপায়ণ বজায় রাখতে মন্ত্রকের পক্ষ থেকে তহবিল বরাদ্দের জন্য বলা হয়েছে।
জাতীয় ই-প্রশাসন পরিকল্পনা এখন আর কেন্দ্রীয় সহায়তাপুষ্ট প্রকল্প নয়। তবে মন্ত্রক এই প্রকল্প রূপায়ণ বজায় রাখতে পৃথক তহবিল বরাদ্দের প্রস্তাব দিয়েছে। কেন্দ্রীয় সহায়তাপুষ্ট প্রকল্পের আওতায় রাজ্য তথ্য ভাণ্ডার, রাজ্য-ভিত্তিক এরিয়া নেটওয়ার্ক, রাজ্য পরিষেবা প্রদান ব্যবস্থা এবং ই-জেলার মতো তথ্য প্রযুক্তি-ভিত্তিক মৌলিক পরিকাঠামোগুলির নিরবচ্ছিন্ন রূপায়ণ অব্যাহত রাখতে কেন্দ্রীয় সহায়তাদানের প্রস্তাব দেওয়া হয়েছে। এছাড়াও, মন্ত্রকের পক্ষ থেকে ডিজিটাল পরিকাঠামো, বৈদ্যুতিন উৎপাদন, ডিজিটাল লেনদেন সহ বিভিন্ন ক্ষেত্রে উল্লেখযোগ্য কাজকর্মের নিরিখে রাজ্যগুলিকে উৎসাহ দেওয়ার বিষয়টি বিবেচনার জন্য কমিশনের কাছে প্রস্তাব রাখা হয়েছে।
কমিশনের পক্ষ থেকে মন্ত্রককে আশ্বাস দেওয়া হয়েছে যে, চূড়ান্ত প্রস্তাব রচনার সময় উত্থাপিত সমস্ত বিষয় বিবেচনায় রাখা হবে।
CG/BD/SB
(Visitor Counter : 47
বিজ্ঞানওপ্রযুক্তিমন্ত্রক
“ফিরিয়ে দাও আমাদের সবুজ পৃথিবী” – বিআইটিএম অঙ্গীকার
কলকাতা, ২১ এপ্রিল, ২০২১
গুরুদেব রবীন্দ্রনাথ ঠাকুর একদা বলেছিলেন, সর্গের সঙ্গে বাক্যালাপের প্রধান মাধ্যম পৃথিবীর কাছে একটি-ই – সেটি হল বৃক্ষ। অপর ইংরেজি সাহিত্যিক হ্যান্স ক্রিশ্চিয়ান অ্যান্ডারসন বলেছিলেন, জীবনধারণ করাই বাঁচার একমাত্র উদ্দেশ্য নয়, মানুষের প্রয়োজন সূর্যদ্বয়, স্বাধীনতা এবং একটি ছোট্ট ফুল। হ্যাঁ, সবুজ পৃথিবীকে ফিরিয়ে আনতে আমাদের একজোট হতে হবে। বিশ্বের বাস্তু ব্যবস্থাকে পুনরুদ্ধার করতে প্রয়োজন প্রাকৃতিক প্রক্রিয়া, হরিৎ প্রযুক্তি এবং উদ্ভাবন মূলক চিন্তাভাবনা। আমাদের প্রয়োজন স্বাস্থ্যকর পৃথিবী যেখানে জীবিকা নির্বাহ, সু-স্বাস্থ্য ও বেঁচে ধাকার রসদ সমপরিমাণে রয়েছে। একটি সুস্থ গ্রহের কোনো বিকল্প নেই। পৃথিবীর সবুজ ফিরিয়ে আনতে বিশ্বব্যাপী প্রয়াসের সঙ্গে বিড়লা কারিগরি ও প্রযুক্তি সংক্রান্ত সংগ্রহশালা বা বিআইটিএম এ সম্পর্কে সচেতনতা বৃদ্ধির তাগিদে এগিয়ে এসেছে।
আগামীকাল, অর্থাৎ ২২ এপ্রিল, বিআইটিএম যথাযোগ্য মর্যাদায় “আর্থ ডে” বা বসুন্ধরা দিবস উদযাপন করতে চলেছে। এই উপলক্ষে বিআইটিএম বেশ কিছু কর্মসূচির আয়োজন করেছে। তার মধ্যে একটি হল পৃথিবী শব্দটিকে কেন্দ্র করে সৃজনশীল কিছু করে দেখানো – সেটি মোম রং, মাটি প্রভৃতি দিয়ে আঁকা ছবিও হতে পারে বা কোনো ক্রাফট ওয়ার্ক। ওই ছবি বা ক্রাফট ওয়ার্কের ছবি তুলে তা বিআইটিএম-এ পাঠাতে হবে এই ঠিকানাটিতে - bitm.gov.in/earth-day-2021 । তৃতীয় থেকে দ্বাদশ শ্রেণীর ছাত্র-ছাত্রীরা এই সৃজনশীল উদ্যোগে অংশ নিতে পারবে।
এছাড়াও রয়েছে এক লাইনের শ্লোগান প্রতিযোগিতা, যেখানে সবুজ পৃথিবীকে ফিরিয়ে আনার বিষয়ে এবং বর্তমান পৃথিবীতে ইতিবাচক পরিবর্তন আনতে উদ্যোগী হওয়া সম্পর্কে এক লাইনে শ্লোগান লিখতে হবে। এই প্রতিযোগিতায়ও তৃতীয় থেকে দ্বাদশ শ্রেণীর ছাত্র-ছাত্রীরা অংশগ্রহণ করতে পারবে। শ্লোগানটি লিখে পাঠাতে হবে উপরিদ্ধৃত ঠিকানায়  প্রসঙ্গত ছাত্র-ছাত্রীদের তাদের সৃজনশীল কার্যকলাপ পাঠাতে হবে আগামীকালই।
SSS/SS/SKD/
(Visitor Counter : 24
স্বাস্থ্যওপরিবারকল্যাণমন্ত্রক
কেন্দ্র আন্তর্জাতিক ত্রাণ বন্টনের ব্যাপারে দ্রুত ছাড়পত্র দেওয়ায় রাজ্য ও কেন্দ্রশাসিত অঞ্চলে কোভিড ব্যবস্থাপনায় চিকিৎসার কাজে গতি এসেছে
নয়াদিল্লী, ১২ই মে, ২০২১
অভূতপূর্ব কোভিড সংক্রমণের মোকাবিলায়, কেন্দ্র, ২৭শে এপ্রিল থেকে বিভিন্ন রাষ্ট্র ও সংগঠনের পাঠানো আন্তর্জাতিক ত্রাণসাহায্য গ্রহণ করছে। রাজ্য ও কেন্দ্রশাসিত অঞ্চলগুলির কাছে এইসব সামগ্রী যাতে দ্রুত পাঠানো যায় তার জন্য সম্পূর্ণ সরকারি উদ্যোগ বিভিন্ন মন্ত্রক ও দপ্তর একযোগে কাজ করে চলেছে।
২৭ এপ্রিল থেকে ১১ মে পর্যন্ত সড়কপথে ও বিমানে ৯২৮৪টি অক্সিজেন কনসেনট্রেটর, ৭০৩৩টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ৫৯৩৩টি ভেন্টিলেটর/বাইপ্যাপ এবং ৩ লক্ষ ৪৪ হাজার রেমডেসিভিরের ভয়েল এসেছে ।
১১ই মে বৃটেন, মিশর, কুয়েত ও দক্ষিণ কোরিয়া থেকে যেসব সামগ্রী এসেছে তারমধ্যে রয়েছে : ৮০টি অক্সিজেন কনসেনট্রেটর, ১৫৯০টি অক্সিজেন সিলিন্ডার এবং ২০টি ভেন্টিলেটর/বাইপ্যাপ/সিপ্যাপ ।
কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলগুলি যাতে দ্রুত এইসব সামগ্রী পায় তা নিশ্চিত করছে। মন্ত্রকের কো-অর্ডিনেশন সেল বিদেশ থেকে আসা কোভিড ত্রাণ সামগ্রী সকলের মধ্যে বন্টন করছে। ২৬ এপ্রিল থেকে এই সেল কাজ শুরু করেছে। দোসরা মে থেকে স্বাস্থ্য মন্ত্রক এ বিষয়ে সাধারণ পরিচালন পদ্ধতি মেনে চলছে।
CG/CB /
(Visitor Counter : 149
প্রতিরক্ষামন্ত্রক
ভারত-ফ্রান্স যৌথ নৌ-মহড়া
নয়াদিল্লি, ২৬ জুন, ২০১৯
ভারত ও ফ্রান্সের নৌ-সেনার মধ্যে দ্বিপাক্ষিক সামুদ্রিক মহড়া ‘বরুণ’-এর সাম্প্রতিক মহড়ার আয়োজন করা হয় এ বছর মে মাসে। দুটি পর্যায়ে মহড়াটি হয়।
এই মহড়ায় যে অর্থ ব্যয় হয়ে থাকে তা বহন করে ভারতীয় নৌ-বাহিনী। মহড়ার অনুমোদিত বার্ষিক ক্যালেন্ডার মেনে বন্ধু দেশগুলির সঙ্গে মহড়ার আয়োজন করা হয়ে থাকে যাতে আঞ্চলিক সহযোগিতার উন্নয়ন ঘটানো যায়।
আজ লোকসভায় এক লিখিত জবাবে এই তথ্য জানান প্রতিরক্ষা মন্ত্রী শ্রী রাজনাথ সিং।
CG/SSS/DM
(Visitor Counter : 75
প্রধানমন্ত্রীরদপ্তর
ইউপিএসসি’র সিভিল সার্ভিস পরীক্ষায় সফল পরীক্ষার্থীদের প্রধানমন্ত্রীর অভিনন্দন
নয়াদিল্লি, ২৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ইউপিএসসি’র সিভিল সার্ভিস পরীক্ষায় সফল প্রার্থীদের অভিনন্দন জানিয়েছেন।
এক গুচ্ছ ট্যুইট বার্তায় প্রধানমন্ত্রী বলেছেন,
“ইউপিএসসি সিভিল সার্ভিস পরীক্ষায় যাঁরা সফল হয়েছেন, তাঁদের অভিনন্দন। জনসেবার এক দারুণ সুযোগ ও সুন্দর ভবিষ্যৎ আপনাদের প্রতীক্ষায় রয়েছে।
যাঁরা পরীক্ষায় সফল হয়েছেন, তাঁরা আমাদের দেশের এক গুরুত্বপূর্ণ অধ্যায়ে প্রশাসনিক দায়িত্ব পালন করবেন।
ইউপিএসসি পরীক্ষায় যেসব তরুণ বন্ধুরা সাফল্য পেলেন না, তাঁদের উদ্দেশে বলি – আপনারা প্রত্যেকেই যথেষ্ট প্রতিভাবান। আপনাদের জন্য আরও অনেক সুযোগ অপেক্ষা করে রয়েছে।
আরও বলি, ভারতে নানা সুযোগ রয়েছে, যেগুলির সন্ধান জরুরি। আপনারা যাই সিদ্ধান্ত নিন না কেন, তার জন্য আপনাদের সকলকে আমার শুভেচ্ছা।
CG/CB/SB
(
প্রধানমন্ত্রীরদপ্তর
এযাবৎকালে সর্বাধিক রাজস্ব অর্জনের জন্য এইচএএল-এর প্রশংসা প্রধানমন্ত্রীর
নয়াদিল্লি, ১ এপ্রিল,২০২৩
প্রধানমন্ত্রী শ্রী নরেন্দ্র মোদী এযাবৎকালের সর্বোচ্চ রাজস্ব আদায়ের জন্য এইচএএল-এর সমগ্র দলের প্রশংসা করেছেন। ২০২২-২৩ অর্থবর্ষে এই রাজস্ব আদায়ের পরিমাণ বেড়ে হয়েছে প্রায় ২৬,৫০০ কোটি টাকা, যা আগের অর্থ বছরে ছিল ২৪,৬২০ কোটি টাকা। কোম্পানি এ বছরে আগের বছরের তুলনায় রাজস্ব আদায়ের ক্ষেত্রে প্রায় ৮ শতাংশ বৃদ্ধি অর্জন করেছে।
এইচএএল-এর ট্যুইটের জবাবে প্রধানমন্ত্রী তাঁর ট্যুইটে বলেন :
“দুর্দান্ত! আমি এই উল্লেখযোগ্য সাফল্যের জন্য এইচএএল-এর সমগ্র দলের প্রশংসা করছি।”
PG/PM/DM/
(
প্রতিরক্ষামন্ত্রক
একবার ব্যবহারযোগ্য প্লাস্টিকের বিরুদ্ধে জনসচেতনতা গড়ে তুলতে প্রচারাভিযানের সূচনা করেছেন প্রতিরক্ষা মন্ত্রী শ্রী রাজনাথ সিং
নয়াদিল্লি, ৭ ডিসেম্বর, ২০১৯
স্বচ্ছতা পাখওয়াড়ার অঙ্গ হিসেবে একবার ব্যবহারযোগ্য প্লাস্টিকের বিরুদ্ধে জনসচেতনতা গড়ে তুলতে দিল্লি ক্যান্টনমেন্টে এক প্রচারাভিযানের সূচনা করেছেন প্রতিরক্ষা মন্ত্রী শ্রী রাজনাথ সিং। সূচনা অনুষ্ঠানে প্রতিরক্ষা মন্ত্রী স্বয়ং একবার ব্যবহারযোগ্য প্লাস্টিক পরিষ্কার করার কাজে অংশ নেন। এই প্রচারাভিযানে সামিল হন ৩ হাজারেরও বেশি সাধারণ মানুষ ও স্কুলের ছাত্রছাত্রীরা।
শ্রী রাজনাথ সিং বলেন, মহাত্মা গান্ধী যেমন একজন সত্যাগ্রহী হিসেবে কাজ করে গেছেন, তেমনই প্রধানমন্ত্রী শ্রী নরেন্দ্র মোদী স্বচ্ছাগ্রহী হিসেবে কাজ করে চলেছেন। খুব অল্প সময়ের মধ্যেই স্বচ্ছ ভারত এক ‘মিশন’-এর রূপ নিয়েছে। দেশের মধ্যে ৭০০টিরও বেশি জেলা উন্মুক্ত স্থানে শৌচকর্ম মুক্ত স্থান হিসেবে বিবেচিত হয়েছে। ইতিমধ্যেই, ১০ কোটি ৬০ লক্ষ শৌচালয় নির্মাণের কাজ শেষ হয়েছে। এখন একবার ব্যবহারযোগ্য প্লাস্টিক বর্জনের বিষয়েও জোর দিতে হবে বলেও শ্রী সিং জানান। তিনি বলেন, এ বিষয়ে জনসাধারণের মধ্যে সচেতনতা গড়ে তোলার প্রয়োজন। তিনি বলেন, সাধারণ মানুষ যদি তাঁদের সঙ্গে ব্যাগ রাখা শুরু করেন, তবেই এই ধরনের প্লাস্টিকের ব্যবহার এড়ানো যাবে।
এদিন এই প্রচারাভিযানে ভারতীয় উপকূলরক্ষী বাহিনী, অর্ডন্যান্স ফ্যাক্টরি বোর্ড, জাতীয় সমর শিক্ষার্থী বাহিনী, বর্ডার রোড্স অর্গানাইজেশন-সহ একাধিক প্রতিষ্ঠান সামিল হয়। প্রতিরক্ষা মন্ত্রী শ্রী রাজনাথ সিং প্রচারাভিযানে সামিল সকলকে স্বচ্ছতার শপথবাক্য পাঠ করান।
SSS/SS/DM
(Visitor Counter : 60
অর্থমন্ত্রক
ব্রিকস গোষ্ঠীভুক্ত দেশগুলির কর সংগ্রহ সংস্থার প্রধানদের ভিডিও কনফারেন্সের মাধ্যমে বৈঠক
নয়াদিল্লি, ২৯ মে, ২০২০
ব্রাজিল, রাশিয়া, ভারত, চিন এবং দক্ষিণ আফ্রিকা - ব্রিকস গোষ্ঠীর রাষ্ট্রগুলির কর সংগ্রহ সংস্থার প্রধানরা শুক্রবার  ভিডিও কনফারেন্সের মাধ্যমে বৈঠক করেন। কোভিড-১৯ মহামারীর প্রেক্ষাপটে সংস্থাগুলি কর সংক্রান্ত ক্ষেত্রে পারস্পরিক সহযোগিতার বিষয়ে মতবিনিময় করে। এই বৈঠকটি মস্কোতে অনুষ্ঠিত হওয়ার কথা থাকলেও কোভিড-১৯ মহামারীর কারণে ভিডিও কনফারেন্সের মাধ্যমে এটি অনুষ্ঠিত হল।
ভারতের পক্ষে অর্থ সচিব ডঃ অজয় ভূষণ পাণ্ডে এই বৈঠকে প্রতিনিধিত্ব করেন। করোনা মহামারীর ফলে করদাতাদের সমস্যা কমানোর জন্য ভারত কি কি ব্যবস্থা নিয়েছে ডঃ পাণ্ডে বৈঠকে সে বিষয়ে বিস্তারিত জানান। ভারত কোভিড-১৯ মহামারীর কারণে বিভিন্ন কর জমা দেওয়ার সময় পিছিয়ে দিয়েছে; নির্ধারিত সময়ের পর কর জমা দিলে অতিরিক্ত যে সুদ দিতে হয়, তার হার কমানো হয়েছে। ডঃ পাণ্ডে বৈঠকে বিভিন্ন দেশ বর্তমান পরিস্থিতিতে কি কি ব্যবস্থা নিচ্ছে, তা নিয়ে মতবিনিময় করার ওপর গুরুত্ব দেন যার ফলে এই মহামারীর প্রেক্ষিতে আর্থিক প্রভাব সম্পর্কে একটি স্পষ্ট ধারণা পাওয়া যাবে এবং অর্থনীতির পুনরুদ্ধারে বিভিন্ন ব্যবস্থা গ্রহণে সুবিধা হবে।
ডঃ পাণ্ডে জানান, সীমান্তের অন্য প্রান্তে আর্থিক অপরাধের মোকাবিলা করার জন্য ব্রিকস গোষ্ঠীভুক্ত দেশগুলির কর সংক্রান্ত চুক্তির ভিত্তিতে তথ্যের আদানপ্রদান করা উচিৎ যার ফলে দুর্নীতি মোকাবিলা, অর্থ পাচার এবং জঙ্গি গোষ্ঠীগুলিকে অর্থ সাহায্যের মতো সমস্যার মোকাবিলা করা যাবে।
ব্রিকস গোষ্ঠীভুক্ত অন্য দেশগুলির কর সংগ্রহ সংস্থার প্রধানরা তাঁদের দেশের কর ব্যবস্থা সম্পর্কে বিভিন্ন তথ্য আদানপ্রদান করেন। এর মধ্যে ডিজিটাল পদ্ধতিতে কর সংগ্রহ এবং তথ্যের আদানপ্রদান নিয়ে আলোচনা হয়েছে। বৈঠকের শেষে এ বিষয়ে একটি বিজ্ঞপ্তি জারি করা হয়।
(CG/CB/DM